Wafel

Wafel ya iku sajinising panganan kue. Panganan iki nduwé ciri khas dimasak nganggo piranti kang diarani wesi wafel. Wesi wafel iki gunané kanggo nyithak wafel. Ing basa Inggris, kue wafel lumrahé diarani waffle.kamus.net(dipunundhuh tanggal 28 Juli 2011) Saliyané iku, wesi wafel uga duwé motif kang gunané kanggo nggawé wujud kang khas lan kena dititêni. Ana akèh variasi miturut jinis lan wujud wesi wafel. Variasi iki gumantung saka wesi lan resep kang dianggo.

Wafel dadi panganan kang disenengi meh kabéh wong ing donya mligi ing Bèlgi lan Amérika Sarékat. Wafel lumrahé dihidangké karo topping. Topping utawa hiyasan ing sandhuwuré wafel kang dianggo lumrahé digawé saka stroberi, coklat, gula, madu, sirup, ès krim, lan liya-liyané.anekakuliner.com(dipunundhuh tanggal 28 Juli 2011)

Wafel digawé kanthi cithakan kang dhapuré warna-warna. Ana kang dhapuré bunder, wujud kaya godhong waru lan ana uga kothak. Saliyané wujud kang umum iki, wafel uga kena digawé kanthi cithakan kang dhapuré divariasi dhéwé miturut butuhé. Wafel uga kena dicampuri karo bahan liyané kaya ta woh-wohan lan kismis kanggo nggawé rasané sangsaya énak. Wafel uga kena diwénéhi campuran bahan wujud coklat lumrahé diarani wafel coklat.lintasberita.com(dipunundhuh tanggal 28 Juli 2011)

 Cathetan suku 

Kategori:Roti legi
Kategori:Panganan kanggo sarapan
Kategori:Tetembunagan Walanda
Kategori:Masakan Bèlgi
Kategori:Masakan Amérika
Kategori:Wafel
Kategori:Roti